***Referitor: Modificări legislative OUG nr. 27/2022***

Stimate partener,

Ne dorim să te menținem la curent cu cele mai recente modificări legislative și astfel te informăm că

începând cu data de **01.09.2022**, Ordonanța de Urgenta nr. 27/2022, a fost completată și modificată

prin Ordonanța de Urgenta nr. 119/2022, publicată în Monitorul Oficial, Partea I nr. 864 din 01 septembrie 2022.

Astfel, conform art. 1, alin. 1, din O.U.G nr. 27/2022, prețul final facturat plafonat de către furnizorii de

energie electrică în cazul clienților non casnici de energie electrică, pentru consumul realizat în

perioada **1 septembrie 2022 - 31 august 2023** este de:

1. maximum **1 leu/kWh**, cu TVA inclus, pentru 85% din consumul mediu lunar realizat la locul de consum în anul 2021, **în cazul întreprinderilor mici și mijlocii**, **astfel cum sunt definite în Legea nr. 346/2004** privind stimularea înființării și dezvoltării întreprinderilor mici și mijlocii, cu modificările și completările ulterioare, denumite în continuare IMM-uri, al operatorilor economici din domeniul industriei alimentare, în baza declarației pe propria răspundere a reprezentantului legal. **Diferența de consum lunar de energie electrică se facturează conform prevederilor art. 5 alin. (1)**;
2. maximum **1 leu/kWh**, cu TVA inclus, pentru consumul integral al **spitalelor publice și private definite conform Legii nr. 95/2006** privind reforma în domeniul sănătății, republicată, cu modificările și completările ulterioare, **al unităților de învățământ publice și private, definite conform Legii educației naționale nr. 1/2011**, cu modificările și completările ulterioare, precum și **al creșelor, al furnizorilor publici și privați de servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015** pentru aprobarea Nomenclatorului serviciilor sociale, precum și a regulamentelor

cadru de organizare și funcționare a serviciilor sociale, cu modificările și completările ulterioare;

1. maximum **1 leu/kWh**, cu TVA inclus, pentru 85% din consumul mediu lunar, realizat la locul de consum în anul 2021, **pentru instituțiile publice, altele decât cele prevăzute la pct. 2. Diferența de consum lunar de energie electrică se facturează conform prevederilor art. 5 alin. (1).**

*Pentru beneficiarii prevăzuți la pct. 1 si 3 de mai sus, care nu au istoric de consum în anul 2021, procentul de 85% se aplică la consumul realizat lunar.*

Începând cu data de 1 septembrie 2022, pentru a beneficia de facilitățile prevăzute de lege, respectiv prețul plafonat la maximum 1 leu/kWh pentru 85% din consumul mediu lunar realizat la locul de consum în anul 2021, aveți obligația de a depune către furnizorul de energie electrică o solicitare însoțită de o declarație pe propria răspundere a reprezentantului legal, **în termen de maximum 30 de zile de la data de 01.09.2022.**

Vă rugăm să completați solicitarea și declarația pe proprie răspundere atașate, să le semnați și să le transmiteți pe email la adresele: info@ewind-furnizare.ro si bogdan.bratu@ingka.com.

In cazul in care nu veți depune solicitarea însoțită de o declarație pe propria răspundere în termenul menționat mai sus, veți putea beneficia de aceste masuri de sprijin începând cu data de 1 a lunii următoare depunerii acestora la furnizor. Facilitățile de mai sus vor fi evidențiate direct în facturi, pentru consumul realizat începând cu 1 septembrie 2022.

**În cazul clienților non casnici de energie electrică**, care nu se încadrează la pct. 1, 2 și 3 de mai sus, prețul final facturat pentru perioada **1 septembrie 2022 - 31 august 2023**, se stabilește de către fiecare furnizor ca sumă a următoarelor componente, după caz:

1. componenta de achiziție stabilită în condițiile prevăzute la art. 6 din O.U.G 27/2022;
2. componenta de furnizare stabilită în condițiile prevăzute la art. 4 din O.U.G 27/2022;
3. componentele reprezentate de tarifele reglementate/ stabilite conform reglementărilor Autorității Naționale de Reglementare în Domeniul Energiei în vigoare, pe perioada de aplicare a prevederilor prezentei ordonanțe de urgenta, pentru serviciile prestate de către operatorii rețelelor/sistemelor de distribuție și transport al energiei electrice/gazelor naturale, inclusiv pentru serviciile prestate de către operatorii depozitelor de înmagazinare subterană a gazelor naturale;
4. componentele reprezentate de TVA, accize, contribuția aferentă schemei de sprijin pentru promovarea cogenerării de înaltă eficientă pe baza cererii de energie termică utilă, contravaloarea certificatelor verzi aferente sistemului de promovare a producerii energiei din surse regenerabile;

Va rămânem la dispoziție, in continuare, in cazul in care sunt necesare detalii suplimentare la adresa de email info@ewind-furnizare.ro

Va mulțumim!

Cu stimă,

EWIND SRL